
Z A P I S N I K
24. SEDNICE ODBORA ZA PRAVOSUĐE, DRŽAVNU UPRAVU
I LOKALNU SAMOUPRAVU,  ODRŽANE 23. JUNA 2026. GODINE

	Sednica je počela u 14,00 časova.

Sednicom je predsedavao dr Uglješa Mrdić, predsednik Odbora.

	Sednici su prisustvovali članovi Odbora: Jasmina Palurović, Biljana Ilić Stošić, Lidija Načić, Đorđe Komlenski, Nataša Milić Milaš i Risto Kostov.

	Sednici su  prisustvovali i: Goran Spasojević, zamenik člana Jovana Palalića i Boris Bajić, zamenik člana prof. dr Balinta Pastora. 

Sednici nisu prisustvovali članovi Odbora: Dragan Nikolić, Ana Krstić, Pavle Grbović, Aleksandar Jovanović, prof. dr Jelena Jerinić, Filip Tatalović, Verica Milanović i Dejan Šulkić, kao ni njihovi zamenici.

Sednici Odbora je prisustvovao i Nenad Vujić, ministar pravde.

Predsednik Odbora je, u skladu sa članom 72. stav 2. Poslovnika Narodne skupštine, obavestio članove i zamenike članova Odbora da je sednica sazvana u roku kraćem od roka predviđenog Poslovnikom, kako bi Odbor što pre utvrdio amandman.


Članovi i zamenici članova Odbora su jednoglasno utvrdili sledeći

D n e v n i  r e d :

1. Utvrđivanje amandmana Odbora na Predlog zakona o izmenama Zakona o sedištima i područjima sudova i javnih tužilaštava, koji je podnela Vlada (broj 011-1999/26 od 16. juna 2026. godine).


PRVA TAČKA: Utvrđivanje amandmana Odbora na Predlog zakona o izmenama Zakona o sedištima i područjima sudova i javnih tužilaštava, koji je podnela Vlada (broj 011-1999/26 od 16. juna 2026. godine).
Predsednik Odbora je saopštio članovima i zamenicima članova Odbora da bi Odbor trebalo da podnese jedan amandman i to na član 3. Predloga zakona u sledećem tekstu: 
«U članu 3. Predloga zakona o izmenama Zakona o sedištima i područjima sudova i javnih tužilaštava reči: „osmog“ zamenjuju se rečju: „narednog““
Naveo je da se amandman podnosi kako bi se omogućilo da predloženi zakon što pre stupi na snagu i počne da se primenjuje.

Kako nije bilo prijavljenih za reč predsednik Odbora je zaključio raspravu i  stavio na glasanje predloženi tekst amandmana na Predlog zakona o izmenama Zakona o sedištima i područjima sudova i javnih tužilaštava, koji je podnela Vlada (broj 011-1999/26 od 16. juna 2026. godine), kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su jednoglasno prihvatili navedeni predlog.

Predsednik Odbora je konstatovao da je Odbor odlučio da podnese amandman na član 3. Predloga zakona.

Predsednik Odbora je kontstovao da je predstavnik predlagača prihvatio amandman Odbora na član 3. Predloga zakona o izmenama Zakona o sedištima i područjima sudova i javnih tužilaštava.

Predsednik Odbora je predložio da se Odbor izjasni o postojanju naročito opravdanog razloga  za ranije stupanje na snagu Zakona, s obzirom da je članom 3. Predloga zakona predloženo stupanje na snagu zakona u roku kraćem od osam dana od dana objavljivanja, a članovi i zamanici članova Odbora su jednoglasno prihvatili navedeni predlog.

Odbor je jednoglasno konstatovao da postoje naročito opravdani razlozi da zakon stupi na snagu ranije od osmog dana od dana objavljivanja.


Sednica je završena u 14,07 časova.



 SEKRETAR  			                                                              PREDSEDNIK


Sanja Pecelj       			                                                dr Uglješa Mrdić





